— Тады “сюжэт” з вылучэннем лепшых на конкурсе “Геній-стартап” я бачу прыдатным для сюіты ці нават сімфоніі. Першая частка нагадвае традыцыйны фінал, прасякнуты радасцю з адценнем урачыстай “пампезнасці” — уручэнне ўзнагарод. А потым пачынаецца ўласна сімфанічнае развіццё з яркімі жанравымі ўкрапваннямі — спробы рэалізаваць праект на практыцы. Тэма праекта, вядома, — лейтматывам праз увесь твор. Якім будзе фінал? Асабіста я паставіла б пакуль ціхае шматкроп’е. На ваш погляд, што трэба для больш паспяховага “прасоўвання” беларускай музыкі? Асабліва маладых аўтараў, якія шукаюць свой стыль, новыя шляхі, эксперыментуюць.